“WHA-AMATA“ วิ่งคึก! โบรกฯแนะ “ซื้อเก็งกำไร” รับราคาที่ดินพุ่ง
“WHA-AMATA“ วิ่งคึก! โบรกฯแนะ “ซื้อเก็งกำไร” รับราคาที่ดินพุ่ง
25 ม.ค. 2562

ผู้สื่อข่าวรายงานว่า ณ เวลา 11.00 น. ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA อยู่ที่ระดับ 4.38 บาท บวก 0.12 บาท หรือ 2.82% สูงสุดที่ระดับ 4.38 บาท ต่ำสุดที่ระดับ 4.26 บาท ด้วยมูลค่าการซื้อขาย 528.80 ล้านบาท
ขณะเดียวกัน ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA อยู่ที่ระดับ 22.40 บาท บวก 0.30 บาท หรือ 1.36% สูงสุดที่ระดับ 22.50 บาท ต่ำสุดที่ระดับ 22.10 บาท ด้วยมูลค่าการซื้อขาย 172.24 ล้านบาท
ด้านนักวิเคราะห์ บล.เออีซี ระบุว่า หุ้นในกลุ่มนิคมอุตสาหกรรมได้รับอานิสงส์บวกทั้งราคาขายและยอดขายพื้นที่ในเขตพัฒนาระเบียงเศรษฐกิจพิเศษภาคตะวันออก (EEC) โตเด่น โดยแนะนำ AMATA ปัจจุบันมีพื้นที่รอการขาย 2,777 ไร่ และพื้นที่รอการพัฒนาอีกราว 8,172 ไร่ และ WHA ปี 62 ตั้งเป้าขายที่ดินในนิคมไม่ต่ำกว่า 1,000 ไร่ พร้อมคาดได้รับลูกค้าคลังสินค้าเพิ่มขึ้นอีกกว่า 1 แสนตารางเมตร (ตร.ม.)
ขณะที่ นักวิเคราะห์ บล.กรุงศรี ระบุแนะนำ “ซื้อเก็งกำไร” หุ้น AMATA เป้าหมายเฉลี่ย 27.5 บาท โดยคาดการณ์กำไรไตรมาส 4/61 จะออกมาดี จากยอดขายและยอดโอนที่สูงขึ้นแบบก้าวกระโดด